# **ΕΛΛΗΝΙΚΗ ΔΗΜΟΚΡΑΤΙΑ**

**NOMOΣ ΒΟΙΩΤΙΑΣ**

## ΔΗΜΟΣ ΛΕΒΑΔΕΩΝ

**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ.ΠΡΩΤ: 24547**

**Λιβαδειά 21 /12/2023**

**ΑΠΟΣΠΑΣΜΑ**

Από το πρακτικό της αριθμ.2023-27ης Τακτικής Συνεδρίασης –

του Δημοτικού Συμβουλίου Λεβαδέων

Αριθμός απόφασης **279**

**ΘΕΜΑ** : **Έγκριση πρωτοκόλλου προσωρινής και οριστικής παραλαβής του έργου «ΑΠΟΠΕΡΑΤΩΣΗ ΤΗΣ ΑΙΘΟΥΣΑΣ ΠΟΛΛΑΠΛΩΝ ΧΡΗΣΕΩΝ ΚΑΙ ΜΕΡΙΚΗ ΑΝΑΔΙΑΡΡΥΘΜΙΣΗ ΣΤΟ ΥΠΑΡΧΟΝ ΚΤΙΡΙΟ ΣΤΗ ΘΕΣΗ ΤΗΣ ΥΠΟ ΚΑΤΑΡΓΗΣΗ ΑΠΧ ΤΟΥ 6ου ΔΗΜΟΤΙΚΟΥ ΣΧΟΛΕΙΟΥ ΛΙΒΑΔΕΙΑΣ»**

Στη Λιβαδειά σήμερα την 20η Δεκεμβρίου 2023, ημέρα Τετάρτη και ώρα 16:00 , συνήλθε σε  **ΜΕΙΚΤΗ**  συνεδρίαση το Δημοτικό Συμβούλιο του Δήμου Λεβαδέων **,** στην αίθουσα του Δημοτικού Συμβουλίου – Πλ. Εθνικής Αντίστασης, **και ταυτόχρονα με ΤΗΛΕΔΙΑΣΚΕΨΗ**  **σύμφωνα με τις διατάξεις** της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου», της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦΛ46ΜΤΛ6-ΟΘΨ) «Γνωστοποίηση διατάξεων του ν. 5013/2023 (Α΄12) ΜΕΡΟΣ Β΄ για τη συμμόρφωση με την αριθμ. 2377/2022 απόφαση της Ολομέλειας του Συμβουλίου της Επικρατείας» καθώς και της υπ΄αριθμ. 488/2023 εγκυκλίου του ΥΠ.ΕΣ. (ΑΔΑ:6ΖΟΞ46ΜΤΛ6-6ΡΨ) «Τρόποι σύγκλησης των συλλογικών οργάνων των δήμων άρθρο 11 του ν. 5043/2023 (Α΄91)» και ύστερα από την από **24264/15-12-2023**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010)

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 20 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Γιαννακόπουλος Βρασίδας |
|  | Μητάς Αλέξανδρος | 2 | Νταντούμη Ιωάννα |
|  | Δήμου Ιωάννης | 3 | Πούλου Παναγιού |
|  | Αποστόλου Ιωάννης ( μέσω τηλεδ/ψης) | 4 | Γαλανός Κων/νος |
|  | Καράβα Χρυσοβαλάντου Βασιλική | 5 | Πούλος Ευάγγελος |
|  | Σάκκος Μάριος ( μέσω τηλεδ/ψης ,απών 8ο – 16ο ΘΗΔ) | 6 | Φορτώσης Αθανάσιος |
|  | Μερτζάνης Κων/νος ( μέσω τηλεδ/ψης,(απών 8ο – 16ο ΘΗΔ) | 7 | Τζουβάρας Νικόλαος |
|  | Τζεσμετζής Εμμανουήλ ( μέσω τηλεδ/ψης ) | 8 | Καράλης Χρήστος |
|  | Σαγιάννης Μιχαήλ ( μέσω τηλεδ/ψης) | 9 | Μπράλιος Νικόλαος |
|  | Τόλιας Δημήτριος | 10 | Αλεξίου Λουκάς |
|  | Καπλάνης Κων/νος | 11 | Τουμαράς Βασίλειος |
|  | Κοτσικώνας Επαμεινώνδας | 12 | Σπυρόπουλος Δημοσθένης |
|  | Αρκουμάνης Πέτρος ( μέσω τηλεδ/ψης) | 13 | Παπαϊωάννου Λουκάς |
|  | Γερονικολού Λαμπρινή |  |  |
|  | Τσιφής Δημήτριος ( μέσω τηλεδ/ψης) |  | Οι οποίοι δεν παρευρέθησαν |
|  | Καλέα Ανδρονίκη ( μέσω τηλεδ/ψης) |  | αν και κλήθηκαν νόμιμα |
|  | Καραμάνης Δημήτριος |  |  |
|  | Πλιακοστάμος Κων/νος (απών 8ο – 16ο ΘΗΔ) |  |  |
|  | Χέβα Αθανασία (Νάνσυ) |  |  |
|  | Κατής Χαράλαμπος ( μέσω τηλεδ/ψης ,απών 8ο – 16ο ΘΗΔ) |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Απόντες ήταν οι Πρόεδροι των Κοινοτήτων αν και κλήθηκαν νόμιμα με την αριθμ. πρωτ. **24264/15-12-2023**   πρόσκληση της Προέδρου

Παρευρέθηκε για την τήρηση των πρακτικών της συνεδρίασης η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενη το 7Ο θέμα της υπ αριθμ **24264/15-12-2023**   πρόσκλησης (13ο στον Πίνακα Θεμάτων της Ημερήσιας Διάταξης της Συνεδρίασης ) η Πρόεδρος έθεσε υπόψη των μελών του Δημοτικού Συμβουλίου , την υπ αριθμ.23739/7-12-2023 εισήγηση της Δ/νσης Τεχνικών Υπηρεσιών του Δήμου σύμφωνα με την οποία:

Για την εκτέλεση του έργου « *ΑΠΟΠΕΡΑΤΩΣΗ ΤΗΣ ΑΙΘΟΥΣΑΣ ΠΟΛΛΑΠΛΩΝ ΧΡΗΣΕΩΝ ΚΑΙ ΜΕΡΙΚΗ ΑΝΑΔΙΑΡΡΥΘΜΙΣΗ ΣΤΟ ΥΠΑΡΧΟΝ ΚΤΙΡΙΟ ΣΤΗ ΘΕΣΗ ΤΗΣ ΥΠΟ ΚΑΤΑΡΓΗΣΗ ΑΠΧ ΤΟΥ 6ου ΔΗΜΟΤΙΚΟΥ ΣΧΟΛΕΙΟΥ ΛΙΒΑΔΕΙΑΣ* », η Τεχνική Υπηρεσία του Δήμου Λεβαδέων συνέταξε την υπ’ 105/23.05.2017(επικαιροποίηση της 152/16) μελέτη του έργου, με προϋπολογισμό 468.415,00 € (συμπεριλαμβανομένου του ΦΠΑ).

Αντικείμενο του εν λόγω έργου ήταν κυρίως η αποπεράτωση της αίθουσας πολλαπλών χρήσεων και η μερική αναδιαρρύθμιση στη θέση της υπό κατάργηση ΑΠΧ με σκοπό τη διαμόρφωση αιθουσών διδασκαλίας μετά το πέρας του έργου και η κατασκευή ανελκυστήρα.

Το 6ο Δημοτικό Σχολείο στις κτιριακές του εγκαταστάσεις διαθέτει μία ημιτελή ισόγεια αίθουσα περίπου 210,00 μ2 , που προορίζεται να λειτουργήσει ως νέα αίθουσα πολλαπλών χρήσεων.

Στην εν λόγω αίθουσα έχει περαιωθεί ο φέρων οργανισμός, οι εσωτερικοί και εξωτερικοί τοίχοι με οπτοπλινθοδομές, καθώς και η κατασκευή του δαπέδου από σκυρόδεμα και προβλέπεται μέσω της υλοποίησης του έργου να αποπερατωθεί με κατασκευή κουφωμάτων, δαπέδου, Η/Μ εγκαταστάσεων και εγκαταστάσεων κλιματισμού, αερισμού και θέρμανσης και την κατασκευή ξύλινης σκηνής.

Με την υπ’ αριθμόν 294 / 11.07.2017 Απόφαση της Οικονομικής Επιτροπής του Δήμου Λεβαδέων καταρτίστηκαν οι όροι Διακήρυξης για τη δημοπράτηση του έργου: « ΑΠΟΠΕΡΑΤΩΣΗ ΤΗΣ ΑΙΘΟΥΣΑΣ ΠΟΛΛΑΠΛΩΝ ΧΡΗΣΕΩΝ ΚΑΙ ΜΕΡΙΚΗ ΑΝΑΔΙΑΡΡΥΘΜΙΣΗ ΣΤΟ ΥΠΑΡΧOΝ ΚΤΙΡΙΟ ΣΤΗ ΘΕΣΗ ΤΗΣ ΥΠΟ ΚΑΤΑΡΓΗΣΗ ΑΠΧ ΤΟΥ 6ου ΔΗΜΟΤΙΚΟΥ ΣΧΟΛΕΙΟΥ ΛΙΒΑΔΕΙΑΣ», ο διαγωνισμός του οποίου διεξήχθη στις 05 /09/2017 .

Με την υπ’ αριθμόν 535/17 απόφαση της οικονομικής επιτροπής του Δήμου Λεβαδέων κατακυρώθηκε ο διαγωνισμός του έργου στον οικονομικό φορέα ΔΟΜΗΣΗ ΤΕΧΝΙΚΗ ΕΠΕ που προσέφερε μέση τεκμαρτή έκπτωση Εμ= 56,52%. Ο έλεγχος νομιμότητας της ως άνω απόφασης έγινε με το αρ. πρωτ. 2014/229368/12.12.17 έγγραφο της Αποκ. Διοίκησης Θεσσαλίας Στερεάς Ελλάδας .

Η σύμβαση του έργου συνολικού ποσού 205.016,42 € με Φ.Π.Α. υπεγράφη στις 27/03/2018 μεταξύ του Δημάρχου Λεβαδέων και του αναδόχου (αριθμός καταχώρησης στο ηλεκτρονικό μητρώο συμβάσεων 18SYMV002866530 2018-03-27).

Η συνολική προθεσμία του έργου ήταν δώδεκα (12 ) μήνες, ήτοι λήξη εκτέλεσης αυτού 27/03/2019.

Με την υπ’ αριθμόν 150/01-04-19 απόφαση του Δημοτικού Συμβουλίου του έργου εγκρίθηκε ο 1ος Ανακεφαλαιωτικός Πίνακας και το 1ο Π.Κ.Τ.Μ.Ν.Ε του έργου .

Με την υπ’ αριθμόν 226/17-12-2019 Απόφαση του Δημοτικού Συμβουλίου του Δήμου Λεβαδέων, εγκρίθηκε ο 2ος Ανακεφαλαιωτικός & Τακτοποιητικός Πίνακας του έργου .

Με την υπ’ αριθμόν 119/02-06-2020 Απόφαση του Δημοτικού Συμβουλίου του Δήμου Λεβαδέων, εγκρίθηκε ο 3ος Ανακεφαλαιωτικός & Τελικός Πίνακας του έργου.

Η συνολική δαπάνη του έργου, χωρίς αναθεώρηση, όπως προκύπτει από τους λογαριασμούς του έργου (1ος έως 8ος), ανήλθε στο ποσό των 165.709,01 € εκ των οποίων 133.866,35 € για εργασίες και 32.127,92 € για ΦΠΑ και παρουσιάζει μείωση με την αρχική σύμβαση κατά 39.022,15 ευρώ (συμπεριλαμβανομένου του Φ.Π.Α.)

Το έργο περαιώθηκε εμπρόθεσμα στις 26.03.2019 (υπ΄αριθμ 6663/ 26.03.2019 αναφορά των επιβλεπόντων Μηχανικών) βάσει της και υπ' αριθμ. 7150/01-04-19 βεβαίωση περάτωσης εργασιών της Δ/σας Υπηρεσίας.

Στις 16-04-2019 υπεβλήθη η Τελική Επιμέτρηση του έργου .

Για την παραλαβή του έργου, ορίσθηκε Επιτροπή Προσωρινής & Οριστικής Παραλαβής με την υπ ΄αριθμό 3/25-01-2021 (ΑΔΑ:Ω3Χ0ΩΛΗ-Λ6Υ) Απόφαση του Δημοτικού Συμβουλίου του Δήμου Λεβαδέων .

Η Επιτροπή αφού έλεγξε ποσοτικά κατά το εφικτό, ήτοι σποραδικά και δειγματοληπτικά, τις εργασίες σύμφωνα με τη μελέτη, διαπίστωσε ότι έχουν περιληφθεί στις αναλυτικές επιμετρήσεις και τα σχετικά Πρωτόκολλα Παραλαβής Αφανών Εργασιών και ότι είναι σύμφωνες με την Τελική Επιμέτρηση.

Προχώρησε στην συνέχεια κατά το εφικτό στον μακροσκοπικό ποιοτικό έλεγχο των παραλαμβανόμενων εργασιών και διαπίστωσε ότι αυτές εκτελέσθηκαν έντεχνα και σύμφωνα με τα συμβατικά τεύχη της μελέτης και βρίσκονται σε καλή κατάσταση. Κατόπιν τούτου παρέλαβε τις εργασίες του εν λόγω έργου, όπως αναφέρονται στην τελική επιμέτρησή του.

Η Επιτροπή αφού σύγκρινε την ημερομηνία περαίωσης του έργου 26.03.2019 με την αντίστοιχη συμβατική προθεσμία διαπίστωσε ότι το έργο περαιώθηκε εμπρόθεσμα και ότι έχει εκπνεύσει ο χρόνος εγγύησης ώστε η παραλαβή να θεωρείται οριστική .

Η Επιτροπή προέβη στην Προσωρινή & Οριστική Παραλαβή του έργου και συνέταξε και υπέγραψε το Πρωτόκολλο Προσωρινής & Οριστικής Παραλαβής του έργου: «ΑΠΟΠΕΡΑΤΩΣΗ ΤΗΣ ΑΙΘΟΥΣΑΣ ΠΟΛΛΑΠΛΩΝ ΧΡΗΣΕΩΝ ΚΑΙ ΜΕΡΙΚΗ ΑΝΑΔΙΑΡΡΥΘΜΙΣΗ ΣΤΟ ΥΠΑΡΧΟΝ ΚΤΙΡΙΟ ΣΤΗ ΘΕΣΗ ΤΗΣ ΥΠΟ ΚΑΤΑΡΓΗΣΗ ΑΠΧ ΤΟΥ 6ου ΔΗΜΟΤΙΚΟΥ ΣΧΟΛΕΙΟΥ ΛΙΒΑΔΕΙΑΣ» στις Έξι Δεκεμβρίου του 2023 (06.12.2023).

Κατόπιν όλων των ανωτέρω καλούνται τα μέλη του Δημοτικού Συμβουλίου του Δήμου Λεβαδέων να αποφασίσουν για την έγκριση του Πρωτοκόλλου Προσωρινής & Οριστικής Παραλαβής του έργου : **«ΑΠΟΠΕΡΑΤΩΣΗ ΤΗΣ ΑΙΘΟΥΣΑΣ ΠΟΛΛΑΠΛΩΝ ΧΡΗΣΕΩΝ ΚΑΙ ΜΕΡΙΚΗ ΑΝΑΔΙΑΡΡΥΘΜΙΣΗ ΣΤΟ ΥΠΑΡΧΟΝ ΚΤΙΡΙΟ ΣΤΗ ΘΕΣΗ ΤΗΣ ΥΠΟ ΚΑΤΑΡΓΗΣΗ ΑΠΧ ΤΟΥ 6ου ΔΗΜΟΤΙΚΟΥ ΣΧΟΛΕΙΟΥ ΛΙΒΑΔΕΙΑΣ »**, όπως προβλέπεται από τον νόμο, ( συνδυασμός των διατάξεων του Ν. 3669/2008 άρθρο 73 & 75, και του Ν. 4070/2012 άρθρο 136 ) .

Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010) **,**
* Τις διατάξεις της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»
* Τις διατάξεις της υπ΄αριθμ 380/2022 εγκυκλίου του ΥΠ.ΕΣ. (ΑΔΑ: ΩΖ2Χ46ΜΤΛ6-97Χ) «Κατάργηση των διατάξεων του άρθρου 67 του ν. 4830/ 2021 (Α’ 169) αναφορικά με τους τρόπους λήψης αποφάσεων των συλλογικών οργάνων των δήμων και των διοικητικών συμβουλίων των εποπτευόμενων νομικών τους προσώπων.»
* Τις διατάξεις του άρθρου 48 «Τρόπος λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους - Κατάργηση παρ. 1 άρθρου 10 της από 11.3.2020 Πράξης Νομοθετικού Περιεχομένου » του Ν.4940/2022 (Α’ 112)
* Τις διατάξεις της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦ46ΜΤΛ6-ΟΘΨ) «Γνωστοποίηση διατάξεων του Ν.5013/2023 (ΦΕΚ 12/Α/19-1-2023) για τη συμμόρφωση με την αριθμ.2377/2022 απόφαση της Ολομέλειας του Συμβουλίου της Επικρατείας»
* Το υπ το υπ΄αριθμ 23739/7-12-2023 έγγραφο της Δ/νσης Τεχνικών Υπηρεσιών του Δήμου
* τις διατάξεις του άρθρου 75 του Ν.3669/2008
* τις διατάξεις το άρθρο 16 του ΠΔ 171/1987 που αναδιατυπώθηκαν με το άρθρο 61 του Ν.4257/14
* τις διατάξεις του άρθρου 53 παράγραφος 1 Π.Δ. 609/1985,
* τις διατάξεις του άρθρου 2 παράγραφος 17 του Ν. 2229/1994 και των άρθρων 170 και 171 του Ν.4412/2016 περί εκτελέσεως Δημοσίων έργων και του Ν. 4070/2012 άρθρο 136
* Την υπ΄αριθμ.3/2021 Απόφαση του Δημοτικού Συμβουλίου (ΑΔΑ :Ω3Χ0ΩΛΗ-Λ6Υ)
* το υπ. αρ. 7150/1-4-2019 έγγραφο της ΤΥΔΛ (Βεβαίωση Περάτωσης Εργασιών)
* Το από 6-12-2023 Πρωτόκολλο Προσωρινής & Οριστικής παραλαβής το οποίο είχε διανεμηθεί
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης ή μέσω τηλεδιάσκεψης
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Εγκρίνει** το από 6-12-2023 Πρωτόκολλο Προσωρινής και Οριστικής Παραλαβής του έργου **«ΑΠΟΠΕΡΑΤΩΣΗ ΤΗΣ ΑΙΘΟΥΣΑΣ ΠΟΛΛΑΠΛΩΝ ΧΡΗΣΕΩΝ ΚΑΙ ΜΕΡΙΚΗ ΑΝΑΔΙΑΡΡΥΘΜΙΣΗ ΣΤΟ ΥΠΑΡΧΟΝ ΚΤΙΡΙΟ ΣΤΗ ΘΕΣΗ ΤΗΣ ΥΠΟ ΚΑΤΑΡΓΗΣΗ ΑΠΧ ΤΟΥ 6ου ΔΗΜΟΤΙΚΟΥ ΣΧΟΛΕΙΟΥ ΛΙΒΑΔΕΙΑΣ»**  που παρέλαβε η επιτροπή που έχει ορισθεί με την 3/2021 Απόφασή του (ΑΔΑ:Ω3Χ0ΩΛΗ-Λ6Υ).

**Η απόφαση πήρε τον αριθμό 279**

**Η Πρόεδρος του Δ.Σ.**

**Καράβα Χρυσοβαλάντου Βασιλική (Βάλια)**

**ΤΑ ΜΕΛΗ**

|  |  |  |  |
| --- | --- | --- | --- |
|  |  |  | ΠΙΣΤΟ ΑΠΟΣΠΑΣΜΑ |
| 1 |  | Καλογρηάς Αθανάσιος | Λιβαδειά αυθημερόν |
| 2 |  | Μητάς Αλέξανδρος | Ο Δήμαρχος Λεβαδέων |
| 3 |  | Δήμου Ιωάννης |  |
| 4 |  | Αποστόλου Ιωάννης | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Σαγιάννης Μιχαήλ |  |
| 6 |  | Καπλάνης Κων/νος |  |
| 7 |  | Τόλιας Δημήτριος |  |
| 8 |  | Κοτσικώνας Επαμεινώνδας |  |
| 9 |  | Αρκουμάνης Πέτρος |  |
| 10 |  | Γερονικολού Λαμπρινή |  |
| 11 |  | Τσιφής Δημήτριος |  |
| 12 |  | Καλέα Ανδρονίκη |  |
| 13 |  | Καραμάνης Δημήτριος |  |
| 14 |  | Χέβα Νάνσυ |  |
|  |  |  |  |
|  |  |  |  |
|  |  |  |  |